ગુજરાતી થિયેટરના ખ્યાતનામ ઍક્ટર-ડિરેક્ટર અને પ્રોડ્યુસર સિદ્ધાર્થ રાંદેરિયાની ફિલ્મ ‘ગુજ્જુભાઈ - ધ ગ્રેટ’ શુક્રવારે ત્રીજા વીકમાં દાખલ થઈ છે. ફિલ્મે પહેલા રવિવાર સુધીમાં ૯.૪૬ કરોડનો ગ્રોસ અને ૭.૪૮ કરોડનો નેટ બિઝનેસ કર્યો છે. મજાની વાત એ છે કે ફિલ્મના હજી ઓવરસીઝ અને સૅટેલાઇટ રાઇટ્સ વેચવામાં નથી આવ્યા. ફિલ્મની સોલ સેલિંગ ડિસ્ટ્રિબ્યુટર કંપની એવી PVRના જનરલ મૅનેજર વિકાસ ચોપડા (માર્કેટિંગ)એ ‘મિડ-ડે’ને કહ્યું હતું કે ‘ફસ્ર્ટ વીકમાં ૯૫ સ્ક્રીનમાં ફિલ્મ હતી, પણ બીજા વીકમાં એ વધારીને ૨૨૫ કરવામાં આવી, જે આ વખતે થર્ડ વીકમાં ‘તલવાર’ અને ‘સિંઘ ઇઝ બ્લિંગ’ના પ્રેશર વચ્ચે ઓછી કરવી પડી. અત્યારે ફિલ્મ ૧૪૫ સ્ક્રીનમાં છે, પણ નેક્સ્ટ વીકમાં ફરીથી ૪૦ સ્ક્રીન વધારીશું.’